રાષ્ટ્રપતિ પ્રણવ મુખરજી ગુજરાતની બે દિવસની મુલાકાતે છે. અાજે રાત્રે તેઓ અમદાવાદ અાવશે. રાજભવન ખાતે રાત્રિ રોકાણ કરશે અને કાલે સવારે અંક્લેશ્વર ખાતે સરદાર પટેલ હોસ્પિટલના નવનિર્મિત અદ્યતન સુવિધા સજ્જ હાર્ટ ઈન્સ્ટિટ્યૂટ અને ભરૂચ ખાતે સેવાશ્રમ હોસ્પિટલનું લોકાર્પણ કરશે. અા કાર્યક્રમમાં કોંગ્રેસના રાષ્ટ્રીય નેતા અને સાંસદ અહમદ પટેલ હાજર રહેશે. તેમના પ્રયાસોથી સમાજના નબળા વર્ગો માટે અા બંને હોસ્પિટલ નવીનીકરણ પામી છે. કાલે તેઓ ગાંધીનગર ખાતે પૂર્વ મુખ્યપ્રધાન માધવસિંહે સોલંકીના નિવાસ્થાને જઈને તેમના ખબર અંતર પૂછશે ત્યારબાદ દિલ્હી જવા રવાના થશે.